डिग्रियां और पुरस्कार हासिल कर खिले स्टूडेंट्स के चेहरे
लुधियाना| एवरशाइनपब्लिक हाईस्कूल अशोक नगर में सालाना पुरस्कार वितरण समारोह कराया गया। डिग्रियां और खेलों सहित अन्य गतिविधियों में प्रतिभा का प्रदर्शन करने पर मिले पुरस्कारों को हासिल कर स्टूडेंट्स के चेहरे खिल उठे। पूर्व राज्यमंत्री मदन लाल बग्गा ने स्टूडेंट्स को पुरस्कार और सर्टीफिकेट्स वितरित कर उनके उज्ज्वल भविष्य की कामना की। प्रिंसिपल भरत दुआ ने स्कूल की सालाना रिपोर्ट पेश कर स्कूल की उपलब्धियों और भविष्य की योजनाओं की जानकारी दी। इससे पहले स्टूडेंट्स ने कविताएं, स्किट्स और देशभक्ति के गीत प्रस्तुत किए। स्कूल मैनेजमेंट कमेटी के चेयरमैन कृष्ण लाल दुआ, अध्यक्ष जतिंद्रपाल आहूजा, जनरल सेक्रेटरी मीनाक्षी आहूजा, वाइस प्रेसिडेंट विवेक मनोचा मेहमानों को स्मृति चिन्ह भेंट कर सम्मानित किया। इस दौरान रजत महाजन, अविनाश सिक्का, अभिषेक कुमार, रमेश जर्नागिल, गीता, सुखपाल, डौली, इंदू, रश्मि, रितु और अन्य मौजूद थे।
एवरशाइन पब्लिक स्कूल अशोक नगर में एनुअल फंक्शन कराया।
hin_Deva hin_Deva bho_Deva